Dielfitri Tajudin (kartunis)

Dielfitri Tajudin (Dilfitry Tajudin) atau lebih dikenali sebagai Lambok (kadangkala dieja Deil Fitri, Deilfitri Tajudin; kesilapan) ialah seorang kartunis Malaysia. Beliau juga menyuarakan watak Abang Budin di dalam animasi Usop Sontorian bagi menggantikan Husaini Jusoh dan Ruslan Ayob.

 Kehidupan awal 
Dielfitri mula melukis sejak kecil sehingga ke bangku sekolah. Mana-mana sahaja pertandingan yang dianjurkan, Diel akan menyertai pertandingan juga membawa balik banyak piala. Masa di sekolah, Diel telah menanam minat dengan ayat "suatu hari esok, aku nak jadi kartunis." Sekiranya ada yang menanyakan kenapa beliau serius, beliau akan jawab telah serius sejak dari sekolah lagi kerana beliau ingin menjadi kartunis. Sebaik sahaja tamat sekolah, Diel telah ditawarkan untuk memasuki Kharisma Pictures (produksi Usop Sontorian ketika itu, selepas itu menjadi MOY Publications). Dalam masa yang sama, Diel terlibat dalam menghasilkan kartun untuk majalah Ujang ketika itu.

 Asal usul nama pena 
Nama Lambok di kampung (terutamanya di Perak) tentunya ramai mengetahui dan mungkin sesetengah orang tidak beberapa mengenali Keladi Lambuk (sejenis keladi liar). Tetapi di kampung belah datuknya, Kampung Telok Sareh (antara Bota dan Kampung Gajah). Lambuk menjadi satu menu wajib setiap kali ada kenduri di kampung, waktu itu Diel bersama rakan sekerjanya di sarankan untuk menggunakan nama spesis tumbuhan bagi membentuk identiti majalah Ujang waktu itu. Diel mencadangkan nama Lambok kepada bos beliau iaitu Encik Ujang (Ibrahim Anon) dan setuju dengan nama itu, sehingga ke hari ini Diel mengekalkan nama Lambok.

 Pengalaman dalam penerbitan Kartun dan Komik 
Diel mula berkarya semasa Kartupri di Majalah Ujang pada tahun 1996, karya Diel mula tersiar pada majalah Ujang Isu ke-25 bertarikh 15 April 1996. Diel berhijrah ke majalah Varia Lawak, Lanun, Buletin Lubuk. Kemudian berhijrah ke MOY Publications bersama majalah APO? sehingga tahun 2015 dan aktif bersama Bekazon sehingga kini.

 Pengalaman dalam bidang Animasi 
Diel bermula dengan animasi pada tahun 1995, ketika itu terlibat dalam penghasilan siri animasi pertama di Malaysia iaitu Usop Sontorian sebanyak 53 episod sejak daripada itu Diel banyak terlibat dalam penghasilan animasi di stesen TV tempatan. Masa di Usop Sontorian, Diel menjadi animator, dan juga menyuarakan watak Budin (abang kepada Usop), animasi Pak Pandir. Storyboard antaranya Abang Sidi, Binus, sedikit Senario Toons.

 Anugerah dan pencapaian 
Dielfitri juga telah dinobatkan beberapa anugerah dan pencapaian, antaranya:

 Anugerah Komik 2012
 Anugerah Kampung Boy
 Kartunis Harapan Terbaik 2015
 Kartunis Majalah Terbaik 2018
-

 Rujukan 
Kategori:Orang hidup
Kategori:Orang Malaysia berketurunan Melayu
Kategori:Kartunis Malaysia
Kategori:Muslim Malaysia
Kategori:Penerima Anugerah